recursal/SuperWikiNEXT-32B huggingface dataset:
**โจแอนน์ มิสซิงแฮม** (อังกฤษ: Joanne Missingham) หรือชื่อจีน **เฮย์ เจียเจีย** (จีน: 黑嘉嘉; 26 พฤษภาคม ค.ศ. 1994 – ) เป็นนักกีฬาหมากล้อมอาชีพระดับ 7 ดั้ง ชาวไต้หวัน และมีส่วนร่วมในการแข่งขันหมากล้อมในเอเชียนเกมส์ 2010 ประเภททีมหญิง

ประวัติ
-------

โจแอนน์ มิสซิงแฮม เกิดที่เมืองบริสเบน รัฐควีนส์แลนด์ ประเทศออสเตรเลีย และได้ย้ายไปอยู่ที่ประเทศไต้หวันเมื่อเธออายุ 4 ปี และเริ่มเล่นกีฬาหมากล้อมเมื่ออายุได้ 6 ปี สองปีต่อมา เธอได้รับการจัดอันดับ 1 ดั้งในระดับมือสมัครเล่น เธอยังคงมีความก้าวหน้าในการเล่นหมากล้อมอย่างต่อเนื่อง จากนั้นในปี ค.ศ. 2005 เธอได้ย้ายไปยังแซนดีเอโก รัฐแคลิฟอร์เนีย และในภายหลัง เธอประสบความสำเร็จโดยการเป็นแชมป์หมากล้อมในปี ค.ศ. 2006 ส่วนในเดือนตุลาคม ค.ศ. 2009 เธอได้ผ่านการแข่งขันเพื่อคัดตัวแทนนักกีฬาสำหรับการแข่งขันหมากล้อมในเอเชียนเกมส์ 2010 ด้วยผลการแข่ง ชนะ 8, แพ้ 2 ในการแข่งขันรอบคัดเลือก ก่อนที่เธอจะได้รับการเลื่อนอันดับสู่ระดับ 5 ดั้งในวันที่ 5 มกราคม ค.ศ. 2011 สำหรับการแสดงผลงานของเธอในรายการปิงเซิ่งคัพ 2010

อ้างอิง
-------

1. 1 2  Sensei's Library－Joanne Missingham (อังกฤษ)
2. ↑  Western Go Professionals เก็บถาวร 2011-05-17 ที่ เวย์แบ็กแมชชีน (อังกฤษ)

แหล่งข้อมูลอื่น
---------------

* 围棋吧「黑嘉嘉」[*ลิงก์เสีย*] (จีน)
* 台灣棋院－黑嘉嘉 (จีน)
* 黑嘉嘉晉升職業五段新聞稿 (จีน)
* go.org.nz－Joanne Missingham (อังกฤษ)
บทความนี้เกี่ยวกับเป็นการเติมป่าและป่าไม้ที่มีอยู่ให้ใหม่ตามธรรมชาติหรือโดยเจตนา สำหรับการสถาปนาป่าหรือตั้งต้นในพื้นที่ที่ไม่มีต้นไม้ปกคลุมมาก่อน ดูที่ การทำให้เป็นป่า สำหรับการฟื้นฟูสภาพป่าและการทำให้เป็นป่า ดูที่ การปลูกป่า
เรือนเพาะชำต้นไม้เขตร้อนที่ปลาเนตาเบร์เดเรโฟเรสตาซิออน เอเซอา ในจังหวัดบีชาดา ประเทศโคลอมเบีย
ที่ดินที่มีการปลูกป่าอายุ 15 ปี
สวนสนแดงอายุ 21 ปีทางตอนใต้ของรัฐออนแทรีโอ
**การฟื้นฟูสภาพป่า** เป็นการเติมป่าและป่าไม้ (การปลูกป่า) ที่มีอยู่ให้ใหม่ตามธรรมชาติหรือโดยเจตนาจากที่ลดลง ซึ่งมักมาจากการทำลายป่า การฟื้นฟูสภาพป่าสามารถใช้แก้ไขหรือปรับปรุงคุณภาพชีวิตของมนุษย์โดยการดูดซับมลพิษและฝุ่นจากอากาศ, สร้างแหล่งที่อยู่และระบบนิเวศตามธรรมชาติขึ้นใหม่, ลดภาวะโลกร้อนเนื่องจากป่าเอื้อต่อการดูดซับทางชีวภาพของคาร์บอนไดออกไซด์ในบรรยากาศ และการเก็บเกี่ยวทรัพยากร โดยเฉพาะท่อนไม้ แต่ก็ยังรวมถึงผลิตภัณฑ์จากป่าที่ไม่ใช่ไม้

ส่วนการทำให้เป็นป่า ซึ่งเป็นแนวคิดการปลูกป่าชนิดอื่นที่คล้ายกัน หมายถึงกระบวนการกู้คืนและสร้างพื้นที่ป่าไม้หรือป่าใหม่ ที่อาจมีมานานแต่ถูกทำลาย หรือถูกกำจัดไปในบางจุดในอดีตหรือขาดไปโดยธรรมชาติ (เช่น ทุ่งหญ้าธรรมชาติ) บางครั้งคำว่า "การปลูกป่าใหม่" ใช้เพื่อแยกความแตกต่างระหว่างการปกคลุมของป่าดั้งเดิมและการขยายตัวของป่าในพื้นที่ เครื่องมือพิเศษ เช่น แถบปลูกต้นไม้ ถูกใช้เพื่อให้การปลูกต้นไม้ง่ายขึ้นและเร็วขึ้น

ดูเพิ่ม
-------

* การป่าไม้

อ้างอิง
-------

1. ↑  Gillis, Justin (2016-05-16). "In Latin America, Forests May Rise to Challenge of Carbon Dioxide". *NYT*. สืบค้นเมื่อ 2016-05-17.
2. ↑  Gillis, Justin (2016-05-16). "In Latin America, Forests May Rise to Challenge of Carbon Dioxide". *NYT*. สืบค้นเมื่อ 2016-05-17.

แหล่งที่มา
----------

* "Turkish Greenhouse Gas Inventory report". *Turkish Statistical Institute (TurkStat report)*. April 2019.

หนังสืออ่านเพิ่ม
----------------

* Bonan, G. B. (2008). "Forests and climate change: Forcings, feedbacks, and the climate benefits of forests". *Science* (Submitted manuscript). **320** (5882): 1444–1449. doi:10.1126/science.1155121. PMID 18556546.
* Scheil, D.; Murdiyarso, D. (2009). "How Forests Attract Rain: An Examination of a New Hypothesis". *BioScience*. **59** (4): 341–347. doi:10.1525/bio.2009.59.4.12.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**การปลูกป่า**

* Tropical Reforestation
* Plant a Tree and Become Carbon Neutral เก็บถาวร 2018-01-16 ที่ เวย์แบ็กแมชชีน
* Brazilian "Mata Atlantica" reforestation initiative
* Reforestation Carbon Offsets
* "Perpetual Timber Supply Through Reforestation as Basis For Industrial Permanency: The Story Of Bogalusa" By Courtenay De Kalb, July 1921
* Saimiri Wildlife เก็บถาวร 2009-04-30 ที่ เวย์แบ็กแมชชีน; Reforestation for endangered wildlife, side provides many pictures.
* Trees and climate change: a practical guide for woodland owners and managers
* Floresta, a Christian nonprofit with a reforestation and poverty world mission.
* Plant with Purpose
* Shanghai Roots & Shoots - Million Tree Project
* Reforestation Information
**มายา** (สันสกฤต: मय) หรือ **มายาสูร** (मयासुर , Mayāsura) เป็นราชาและประมุขผู้ยิ่งใหญ่แห่งอสูร, ทานพ , แทตย์ และ รากษส ทั้งปวงในวรรณกรรมโบราณและวรรณคดีของศาสนาพราหมณ์ ฮินดู โดยบทบาทของมายาสูรเป็นรู้จักเลื่องลือในฐานะสถาปนิกผู้เชี่ยวชาญด้านสถาปัตยกรรมยอดเยี่ยมอันหาที่ติมิได้ ในมหากาพย์*มหาภารตะ* มายาสภา อันหมายถึง สถานที่ประชุมที่วิจิตรดังภาพลวงตา อันได้รับการขนานนามตามชื่อของมายาสูรตนนี้ ในคติฮินดูแบบท้องถิ่นในบางพื้นที่เจ้าแม่โอลาเทวี เทพีพื้นเมื้องที่ได้รับการผสานความเชื่อเป็นหนึ่งของพระเทพีในศาสนาพราหมณ์ ฮินดูตามคติพหุเทวนิยมเป็นหนึ่งในภรรยาของอสูรตนนี้

ในมหากาพย์*มหาภารตะ*
--------------------

**มายาสูร** เป็นยักษ์อันเป็นที่ปรึกษาด้านสถาปนิกของพระเวสสุกรรม และสถิตย์อยู่ในป่าขาณฑวะร่วมด้วยกับพญานาคตักษกะ ครั้งหนึ่งพระกฤษณะและอรชุนประพาสป่าขาณฑวะ ซึ่งเป็นป่าที่ต้นไม้ขึ้นหนาทึบ ได้เจอกับพระอัคนีซึ่งขอร้องให้ทั้งสองช่วยให้พระอัคนีได้เผาป่าขาณฑวะเพื่อกินสมุนไพร เพราะตนป่วยและไม่ได้กินอะไรมาหลายวัน เพราะเมื่อพระอัคนีเผาป่าเมื่อใด พระอินทร์ซึ่งเป็นมิตรกับพญานาคตักษกะขอร้องให้ช่วยดับไฟให้ พระอินทร์ก็จะประทานฝนลงมาดับไฟทุกครั้ง พระกฤษณะและอรชุนจึงรับปาก พระอัคนีจึงขอร้องให้เทพวรุณ เทพเจ้าแห่งมหาสมุทรให้ธนูคาณฑีวะ นอกจากนี้ยังคืนจักรสุทรรศน์ และคทาเกาโมทกี ให้กับพระกฤษณะด้วย จากนั้นอรชุนจึงเป็นผู้ยิงธนูคาณฑีวะ สกัดกั้นสายฝน และพระกฤษณะก็เป็นสารถีให้ พระอินทร์แปลกใจมากจึงให้เหล่าคณะเทวดาบริวารมาช่วยกันซัดอาวุธลงไปสู้กับอรชุนและพระกฤษณะ แต่พระกฤษณะก็ใช้จักรสุทรรศน์ทำลายอาวุธเหล่านั้นจนหมดสิ้น พระอินทร์เมื่อทราบว่ามนุษย์ที่สู้ด้วยนั้นคืออรชุน พระโอรสของพระองค์ก็ไม่สู้รบด้วยต่อไป และปล่อยให้เรื่องของพญางูเลยตามเลย(ภายหลังพระอินทร์ลงมาตรัสบอกว่าในอนาคตพระศิวะจะให้อาวุธอานุภาพแรงสูงชื่อ ปาศุปัต แก่อรชุน) พระอัคนีจึงได้เผาป่า มเหสีของพญางูไปด้วย เหลือแต่ลูกชายที่รอดมาได้อย่างหวุดหวิด นอกจากนี้ในการเผาป่า ยักษ์ที่ชื่อ มายาสูร ตนนี้ก็ได้วิ่งมาหาอรชุนและร้องขอชีวิต อรชุนจึงขอชีวิตยักษ์ตนนี้ไว้ ยักษ์มายาสูรอยากตอบแทนพระคุณมากจึงไปหาพระกฤษณะและอรชุนในตอนกลางคืนพร้อมกับบอกว่าจะสร้างสิ่งก่อสร้างให้อย่างหนึ่ง พระกฤษณะแนะนำให้สร้างสภา มายาสูรจึงรีบดำเนินการตามนั้นทันที มายาสูรออกแบบสภาอย่างวิจิตรตระการตาและยังนำอัญมณีต่าง ๆ ที่ตนเคยสะสมไว้มาตกแต่งอย่างสวยงาม ทำให้ผู้คนจากเมืองอื่นมาดูกันอย่างมากมายและเรียกสภาแห่งนี้ว่า มายาสภา  ด้วยเหตุนี้เองจึงทำให้ฝ่ายทุรโยธน์อิจฉาพวกปาณฑพเป็นอย่างมาก จึงสร้างสภาขึ้นมาอีก แต่สวยไม่เทียบเท่า และให้ท้าวธฤตราษฎร์เชิญยุธิษฐิระมาเล่นพนันเอาบ้านเอาเมืองกันอีกด้วย

ในมหากาพย์ *รามายณะ*
--------------------

ใน *รามายณะ* มายาสูรเป็นสามีของนางอัปสรเหมา เป็นบิดรของ มายาวี, ฑุนฑุภี นางมณโฑ และ นางธัญญมาลินี( ในรามายณะบางท้องถิ่น)พระอัครมเหสีแห่งท้าวทศกัณฑ์ พระเจ้านครลงกา
นอกจานี้ยังเป็นผู้สร้างบุษบกนามว่า บุษปะวิมาน อันท้าวทศกัณฑ์ได้ใช้เป็นราชพาหนะและได้ก่อเหตุลักพาเจ้าแม่นางสีดามายังนครลังกาด้วย
**วัดตานีนรสโมสร** เป็นพระอารามหลวงชั้นตรีชนิดสามัญ คณะสงฆ์ฝ่ายมหานิกาย ตั้งอยู่ริมแม่น้ำปัตตานีฝั่งตลาดเก่า ในตำบลอาเนาะรู อำเภอเมืองปัตตานี จังหวัดปัตตานี

ประวัติ
-------

วัดตานีนรสโมสร เดิมชื่อว่า **วัดบางน้ำจืด** แต่ประชาชนทั่วไปเรียกว่า **วัดกลาง** สร้างเมื่อประมาณ พ.ศ. 2395 แต่เดิมย้ายจากบริเวณเมืองเก่าที่บ้านนา ตำบลกรือเซะ อำเภอเมือง จังหวัดปัตตานี สีตะวันกรมการเมืองปัตตานี สร้างขึ้นเป็นที่ถือน้ำพระพิพัฒน์สัตยาประจำมณฑลปัตตานี

ในระยะแรกของการเริ่มสร้างวัดไม่มีถาวรวัตถุที่มั่นคง จนถึงปี พ.ศ. 2430 ทางคณะสงฆ์ได้มอบหมายให้พระครูธรรมโมลีวัดมัชฌิมาวาส จังหวัดสงขลา และคณะเดินทางมาจัดการปกครอง ซึ่งขณะนั้นเจ้าอธิการสุขเป็นเจ้าอาวาส ต่อมาพระบาทสมเด็จพระจุลจอมเกล้าเจ้าอยู่หัวเสด็จประพาสแหลมมลายู ทรงเห็นวัดนี้ทรุดโทรมมาก จึงทรงสละพระราชทรัพย์บูรณะปฏิสังขรณ์ตลอดจนพระราชทานสมณศักดิ์เป็นพระครูพิพัฒน์สมณกิจและในปีนี้พระครูพิพัฒน์สมณกิจกับนางละนง แซ่เล่า ได้จัดสร้างพระอุโบสถเป็นศิลปะแบบจีน สถาปนาขึ้นเป็นวัดประจำเมือง มีชื่อใหม่ว่า "วัดตานีนรสโมสร" มีรูปตราพระเกี้ยวน้อยติดอยู่กับอุโบสถและศาลากลางหลังเก่า ซึ่งได้บูรณะใหม่ เมื่อ พ.ศ. 2480

วัดตานีนรสโมสรตั้งวัดเมื่อ พ.ศ. 2413 ได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2479 ได้รับยกฐานะเป็นพระอารามหลวงตั้งแต่วันที่ 4 กุมภาพันธ์ พ.ศ. 2509

อาคารเสนาสนะ
------------

อาคารเสนาสนะที่สำคัญ ได้แก่ พระอุโบสถกว้าง 9 เมตร ยาว 17 เมตร หน้าบันมีตราพระเกี้ยวกระหนกล้อมรอบ หน้าพระอุโบสถมีซุ้มประดิษฐานพุทธรูปปางมารวิชัย (ขนมต้ม) ศิลปะนครศรีธรรมราช หน้าตักกว้าง 50 เซนติเมต ภายในพระอุโบสถประดิษฐานพระประธานเป็นพระพุทธรูปปางมารวิชัย ศิลปะสมัยสุโขทัยหน้าตักกว้าง 1 เมตร มีพระพุทธรูปยืนปางห้ามญาติ ศิลปะสมัยอยุธยาหรือศิลปะลพบุรี สูง 2 เมตรและมีพระพุทธรูปยืนปางห้ามสมุทร ศิลปะทวารวดี สูง 2 เมตร และศาลาการเปรียญ กว้าง 16 เมตร ยาว 36 เมตร มีการบูรณะเมื่อ พ.ศ. 2554 หอระฆังศิลปะไทย กว้าง 4 เมตร สูง 1 เมตร ระฆังเป็นศิลปะอิสลาม

รายนามเจ้าอาวาส
---------------

* พระครูพิพัฒน์สมณกิจ (สุข) พ.ศ. 2430–2446
* พระครูพิพัฒน์สมณกิจ (เมิน) พ.ศ. 2446–2453
* พระครูพิพัฒน์สมณกิจ (บุญ ปุญญลาโภ) พ.ศ. 2453–2460
* พระครูสโมสรสิทธิการ (แก้ว) พ.ศ. 2460–2477
* พระธรรมโมลี (เกตุ ติสฺสโร) พ.ศ. 2477–2540
* พระครูศรีปัญญาวุธ (จรินทร์ ปญญธโร) พ.ศ. 2541–2554
* พระสิริจริยาลังการ (ชรัช อุชุจาโร) พ.ศ. 2554–

อ้างอิง
-------

1. ↑  "วัดตานีนรสโมสร". ศาลากลางจังหวัดปัตตานี.
2. ↑  "วัดตานีนรสโมสร". ฐานข้อมูลการท่องเที่ยว 5 จังหวัดชายแดนใต้.
3. ↑  "วัดตานีนรสโมสร (ชุมชนอาเนาะรู)". ชุมชนคุณธรรม.
**Signs สัญญาณสยองโลก** ชื่อภาษาไทยของภาพยนตร์เรื่อง **Signs** นำแสดงโดย เมล กิ๊บสัน, วาคีน ฟินิกซ์, รอรี่ คัลกิ้น, อบิเกล เบรสลิน เขียนบทภาพยนตร์, กำกับการแสดงและอำนวยการสร้างโดย เอ็ม. ไนท์ ชยามาลาน

เนื้อเรื่อง
-----------

บาทหลวงแกรแฮม เฮสส์ (เมล กิ๊บสัน) สูญเสียความศรัทธาที่มีต่อพระเป็นเจ้าไปนานแล้ว เพราะได้สูญเสียภรรยาไปในอุบัติเหตุเมื่อหลายปีก่อน ปัจจุบัน แกรแฮมอาศัยอยู่ในบ้านเล็ก ๆ ท่ามกลางไร่ข้าวโพดกับ เมอร์ริล (วาคีน ฟินิกซ์) น้องชายที่เป็นอดีตนักเบสบอลฝีมือดี และ มอร์แกน (รอรี่ คัลกิ้น) ลูกชาย กับ โบ (อบิเกล เบรสลิน) ลูกสาว เท่านั้น

แต่แล้วจู่ ๆ ก็เกิดเหตุการณ์ประหลาดขึ้น เมื่อเกิดปรากฏการณ์วงข้าวโพดล้มเกิดขึ้นในโร่ของพวกเขา ไม่มีใครรู้ว่าปรากฏการณ์นี้เกิดขึ้นมาได้อย่างไร พร้อมกับน้ำในแหล่งน้ำต่าง ๆ ในเมืองเกิดสกปรกขึ้นมาอย่างไม่ทราบสาเหตุ ก่อนที่จะมีเรื่องราวแปลกประหลาดต่าง ๆ ตามมาอีกมากมาย ที่จะเปลี่ยนแปลงชีวิตของครอบครัวเฮสส์นี้ไปตลอด

เบื้องหลังและคำวิจารณ์
----------------------

Signs เป็นภาพยนตร์ใหญ่เรื่องที่ 3 ในชีวิตของการกำกับของ เอ็ม. ไนท์ ชยามาลาน หลังจากไม่ประสบความสำเร็จเลยในด้านเสียงวิจารณ์จาก Unbreakable ภาพยนตร์เรื่องก่อนหน้านี้ เพราะดำเนินเรื่องราวตามแบบ The Sixth Sense ที่เคยประสบความสำเร็จมาอย่างมากก่อนหน้านั้น

Signs จึงไม่ได้มีบรรยายกาศที่เงียบเหมือน Unbreakable และ The Sixth Sense แต่เมื่อเข้าฉายแล้ว มีเสียงวิจารณ์ออกไปใน 2 แนว แนวแรกเห็นว่า บทภาพยนตร์เขียนได้ดี เร้าอารมรณ์ และจบได้อย่างมีบทสรุปที่ดีเหมือนภาพยนตร์ต้องการจะบอกว่า สิ่งที่ดูเหมือนกับว่าเป็นความบังเอิญในชีวิตมนุษย์นั้น แท้ที่จริงแล้วได้ถูกกำหนดไว้ล่วงหน้าก่อนแล้ว แต่อีกทางเห็นว่า ภาพยนตร์เดินเรื่องได้อย่างน่าเบื่อ ไม่มีเหตุมีผล และไม่เข้าใจในบทสรุปตอนจบ

| * ด
* ค
* ก
ผลงานโดย เอ็ม. ไนท์ ชยามาลาน |
| --- |
| กำกับภาพยนตร์ | *Praying with Anger* (1992) • *Wide Awake* (1998) • *The Sixth Sense* (1999) • *Unbreakable* (2000) • *Signs* (2002) • *The Village* (2004) • *Lady in the Water* (2006) • *The Happening* (2008) • *The Last Airbender* (2010) • *After Earth* (2013) • *The Visit* (2015) • *Split* (2016) |  |
| บทภาพยนตร์ | *She's All That* (1999) • *Stuart Little* (1999) • *Devil* (2010) |
| อำนวยการสร้าง | *Devil* (2010) |
**กำนันทรง** หรือ **นายทรง องค์ชัยวัฒนะ** ผู้ก่อตั้งตลาดกลางค้าข้าวแห่งแรกในประเทศไทย ที่อำเภอพยุหะคีรี จังหวัดนครสวรรค์ หรือที่รู้จักในนาม **"ท่าข้าวกำนันทรง"**

ประวัติ
-------

กำนันทรง เกิดเมื่อวันที่ 26 พฤศจิกายน พ.ศ. 2476 ที่อำเภอเมือง จังหวัดพิจิตร บิดาชื่อนายโบ๊ มารดาชื่อนางจั๊บ องค์ชัยวัฒนะ สมรสกับนางอำนวย บัวอุไร มีบุตรรวม 6 คน การศึกษาจบชั้นประถมปีที่ 4 จากโรงเรียนดรุณศาสตร์สงเคราะห์ จังหวัดพิจิตร

กำนันทรงทำงานช่วยกิจการครอบครัว คือขายข้าว จนกระทั่งสร้างโรงสีข้าวของตนเอง ที่จังหวัดพิจิตร ได้เมื่อปี พ.ศ. 2495 และต่อมาก็ได้ตั้งตลาดกลางค้าข้าวเป็นแห่งแรกของประเทศไทย เมื่อปี พ.ศ. 2508 ปัจจุบันปิดกิจการไปแล้ว เมื่อปี พ.ศ. 2549

กำนันทรง ได้ผู้ใหญ่บ้านเนินมะกอก เมื่อปี พ.ศ. 2506 ต่อมาเป็นกำนันตำบลเนินมะกอก อำเภอพยุหะคีรี จังหวัดนครสวรรค์ และวุฒิสมาชิก ปี พ.ศ. 2539

กำนันทรง ถึงแก่อนิจกรรมเมื่อวันที่ 8 มิถุนายน พ.ศ. 2563

รางวัลดีเด่น
------------

กำนันทรง เคยได้รับรางวัลนักธุรกิจตัวอย่างประจำปี พ.ศ. 2530 สาขาเกษตรกรรม

เครื่องราชอิสริยาภรณ์
---------------------

* พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. 1 2  ตำนานท่าข้าวกำนันทรง ตลาดกลางค้าข้าวที่ปิดตัวลงเมื่อปี 2549
2. ↑  "พาณิชย์ปั้นท่าข้าว"กำนันทรง" ศูนย์กลางตลาดรับเสรีอาเซียน". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2012-05-15.
3. ↑  "ท่าข้าวกำนันทรง" ท่าข้าวในตำนาน ที่เปิดซื้อขายข้าวเปลือก 24 ชั่วโมง
4. ↑  พระบรมราชโองการ ประกาศ แต่งตั้งสมาชิกวุฒิสภา
5. ↑  "กำนันทรง องค์ชัยวัฒนะ" ผู้ก่อตั้งท่าข้าวใหญ่สุดในนครสวรรค์ เสียชีวิตแล้ว
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๕ ตอนที่ ๒๓ ข หน้า ๑๘, ๒ ธันวาคม ๒๕๔๑
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๓ ตอนที่ ๒๒ ข หน้า ๔๖, ๔ ธันวาคม ๒๕๓๙

แหล่งข้อมูลอื่น
---------------

* ทรง องค์ชัยวัฒนะ[*ลิงก์เสีย*] ประวัติบุคคล สำนักข่าวไทย
***คิงแอนด์บัลลูน*** (อังกฤษ: *King & Balloon*) เป็นวิดีโอเกมอาร์เคดแบบเกมยิงที่ตายตัวซึ่งวางจำหน่ายโดยบริษัทนัมโคใน ค.ศ. 1980 และได้อนุญาตต่อเกมแพลนสำหรับการผลิตและจำหน่ายในสหรัฐ เกมดังกล่าวเดินเครื่องในฮาร์ดแวร์นัมโคกาแล็กเซียน ซึ่งใช้ไมโครโพรเซสเซอร์แซด80 เพื่อขับเคลื่อนการแปลงสัญญาณดิจิทัลเป็นสัญญาณแอนะล็อกสำหรับเสียงพูด โดยเป็นหนึ่งในเกมแรกที่มีการสังเคราะห์เสียง ส่วนพอร์ตเอ็มเอสเอกซ์ได้รับการเปิดตัวที่ประเทศญี่ปุ่นใน ค.ศ. 1984

รูปแบบการเล่น
-------------

ภาพจับหน้าจอ
ผู้เล่นควบคุมชายชุดเขียวสองคนร่วมกับปืนใหญ่สีส้ม ซึ่งประจำการอยู่ที่เชิงเทินของปราสาท โดยยิงใส่กองบัลลูนอากาศร้อน ด้านล่างของปืนใหญ่ พระราชาเคลื่อนพระวรกายไปมาบนพื้นอย่างช้า ๆ ขณะที่เหล่าบัลลูนยิงตอบโต้กลับและพุ่งเข้าหาพระองค์ หากบัลลูนตกถึงพื้น มันจะตั้งอยู่ที่นั่นจนกว่าพระราชาจะทรงพระดำเนินมา เมื่อถึงเวลานั้นบัลลูนดังกล่าวก็จะลอยขึ้นไปพร้อมกับพระองค์ จากนั้นผู้เล่นจะต้องยิงบัลลูนเพื่อปลดปล่อยพระราชาซึ่งจะทรงกระโดดร่มลงสู่พื้นอย่างปลอดภัย ในบางครั้ง เหล่าบัลลูนลงพื้นมากกว่าสองลูกสามารถรวมกันเป็นบัลลูนขนาดใหญ่ลูกเดียว ซึ่งจะให้คะแนนพิเศษและแยกออกจากกันเมื่อถูกโจมตี

ปืนใหญ่ถูกทำลายจากการชนกับบัลลูนหรือการยิงของพวกมัน แต่ถูกแทนที่ด้วยความล่าช้าชั่วขณะโดยไม่มีผลกระทบต่อจำนวนชีวิตที่เหลืออยู่ ซึ่งเมื่อใดก็ตามที่บัลลูนนำพระราชาออกจากด้านบนของหน้าจอจะสูญเสียไปหนึ่งชีวิต และเกมจะจบลงเมื่อสูญเสียทุกชีวิตไป

เช่นเดียวกับเกม*กาแล็กเซียน* จำนวนยกจะหยุดเพิ่มขึ้นที่ยก 48

### เสียง

พระราชาตรัสเมื่อพระองค์ถูกจับว่า "เฮลป์!" ("ช่วยด้วย!"), ตรัสเมื่อได้รับการช่วยเหลือว่า "แทงกิว" ("ขอบคุณ") และตรัสเมื่อพระองค์ถูกพาพระองค์ไปว่า "บ๊ายบาย!" ("ลาก่อน!") ส่วนบรรดาบัลลูนมีเสียงหึ่ง ๆ แบบเดียวกับบรรดาเอเลียนจากเกม*กาแล็กเซียน*ที่ได้รับการเปิดตัวเมื่อปีก่อนหน้า และการยิงของปืนใหญ่ก็มีเสียงเดียวกันกับเสียงยานของผู้เล่น (ที่ชื่อ "กาแล็กซิป") จากเกมเดียวกันนี้

ทั้งนี้ ในเกมเวอร์ชันภาษาญี่ปุ่นดั้งเดิม พระราชาตรัสภาษาอังกฤษด้วยสำเนียงภาษาญี่ปุ่นขนาดหนัก โดยตรัสว่า "เฮรูปุ" ("เฮลป์!"), "ซังกีว" ("แทงกิว") และ "ไบไบ" ("บ๊ายบาย!") ซึ่งเกมเวอร์ชันสหรัฐมีพระสุรเสียงของพระราชาที่แตกต่างกันออกไปโดยไม่มีสำเนียงภาษาญี่ปุ่น

สิ่งสืบเนื่อง
-------------

*คิงแอนด์บัลลูน*ได้รับการนำเสนอใน*นัมโคมิวเซียมอันคอร์*สำหรับเพลย์สเตชัน ซึ่งเป็นเวอร์ชันภาษาญี่ปุ่นเท่านั้น และเกมนี้ได้รับการเปิดตัวคอนโซลทวีปอเมริกาเหนือใน*นัมโคมิวเซียมแบตเทิลคอลเลกชัน*สำหรับเพลย์สเตชัน พอร์เทเบิล ซึ่งผู้เล่นสามารถเลือกเสียงของราชา (เวอร์ชันภาษาญี่ปุ่นดั้งเดิม หรือเวอร์ชันสหรัฐที่เปิดตัวภายหลัง) หลังจากปลดล็อกการตั้งค่าเกี่ยวกับความชื่นชอบ นอกจากนี้ เกมดังกล่าวยังปรากฏใน*นัมโคมิวเซียมเวอร์ชวลอาร์เคด* สำหรับเอกซ์บอกซ์ 360 และ*นัมโคมิวเซียมเมกามิกซ์*สำหรับวี

หมายเหตุ
--------

1. ↑  キング&バルーン, *Kingu & Barūn*

อ้างอิง
-------

1. 1 2 3 4  Szczepaniak, John (11 August 2014). *The Untold History of Japanese Game Developers* (First ed.). p. 201. ISBN 978-0992926007. สืบค้นเมื่อ 12 August 2019.
2. ↑  "KING & BALLOON. (Registration Number PA0001939711)". *United States Copyright Office*. สืบค้นเมื่อ 29 May 2021.
3. ↑  Steve L. Kent (2001), *The ultimate history of video games: from Pong to Pokémon and beyond*, Prima, p. 142, ISBN 0-7615-3643-4, สืบค้นเมื่อ 2011-04-02
4. ↑  *King & Balloon* ที่ Killer List of Videogames

แหล่งข้อมูลอื่น
---------------

* *คิงแอนด์บัลลูน* ที่ Killer List of Videogames
**โทรทัศน์กองยุทธพลเขมรภูมินท์กัมพูชา** (เขมร: ទូរទស្សន៍កងយោធពលខេមរភូមិន្ទកម្ពុជា *ทูรทสฺสน์กงโยธพลเขมรภูมินฺทกมฺพุชา*) หรือเรียกกันว่า **ช่อง 5 กัมพูชา** (TV5 Cambodia) หรือในเอกสารวิชาการของไทยบางแหล่งเรียกว่า **"สถานียุทธภูมิทหารช่อง 5"** ชื่อย่อว่า **ททขภม.5** และชื่อสากลว่า **XU-ATV** เป็นสถานีโทรทัศน์ในประเทศกัมพูชา มีกระทรวงกลาโหมกัมพูชาเป็นเจ้าของ บริษัท มิก้า มีเดีย จำกัด (บริษัทร่วมทุนของกันตนา และไทยนครพัฒนา) ได้รับสัมปทาน 30 ปี นับจากปี 2538 โดยต้องจ่ายให้กระทรวงกลาโหม 200 ล้านบาท นอกจากรายการของทางกระทรวงฯ แล้ว ยังมีรายการบันเทิงต่างจากประเทศกัมพูชา อีกจำนวนมาก ทั้ง ละครจากผู้ผลิดของทางสถานี ภาพยนตร์ และกีฬา  โดยในประเทศไทยและที่อยู่ต่างประเทศ สามารถรับชมช่อง 5 กัมพูชา ได้ผ่านจานดาวเทียมระบบ C-Band ไทยคม 5 ด้วยคลื่นความถี่ขาลง 3408 V sr-4444 (ยุติการออกอากาศระบบ C Band แล้ว)และ Ku-Band ไทยคม 5 ด้วยคลื่นความถี่ขาลง 12313 V sr-30000 และในส่วนสถานีภาคพื้นดิน ณ กรุงพนมเปญ ออกอากาศสัญญาณวีเอชเอฟ ช่อง 5 พร้อมด้วยระบบดิจิตอล รวมไปถึงสถานีแม่ข่ายรวมอยู่ด้วย

ประวัติ
-------

ก่อนหน้านั้น ผู้ดำเนินกิจการโทรทัศน์กองยุทธพลเขมรภูมินท์กัมพูชาในยุคแรกเริ่ม คือ บริษัท ไอบีซีแคมโบเดีย ของกลุ่มชินวัตร (อินทัช โฮลดิ้งส์ ในปัจจุบัน) เริ่มออกอากาศครั้งแรกเมื่อเดือนพฤษภาคม พ.ศ. 2536 ภายใต้สัญญาสัมปทาน 99 ปี (ภายหลังลดลงเหลือ 30 ปี) โดยช่อง 5 ในยุคที่บริหารโดยไอบีซี ถูกครหาว่าเป็นกระบอกเสียงของรัฐบาลและพรรคประชาชนกัมพูชา โดยเฉพาะในช่วงการเลือกตั้งในประเทศกัมพูชาเมื่อปี พ.ศ. 2536 จนกระทั่งไอบีซีประสบปัญหาขาดทุน และเกิดปัญหาเรื่องสัดส่วนผู้ถือหุ้น ไอบีซีจึงถอนตัวออกไป จนกระทั่งบริษัท มิก้ามีเดีย จำกัด ได้รับสัมปทานจากกระทรวงกลาโหมกัมพูชาดำเนินกิจการโทรทัศน์กองยุทธพลเขมรภูมินท์กัมพูชา ในปี พ.ศ. 2538 ซึ่งเดิมจะมีกำหนดเริ่มออกอากาศในปี พ.ศ. 2539 แต่ต่อมาได้เริ่มออกอากาศเร็วขึ้น ในเดือนพฤศจิกายน พ.ศ. 2538 โดยได้โอนทรัพย์สินและคลื่นความถี่จากไอบีซีเดิม

การเปิดสถานี
------------

เมื่อถึงเวลา 06:00 น. เริ่มเพลงมาร์ชกองยุทธพลเขมรภูมินทร์ โดยปรากฏสัญลักษณ์สถานีในฉากสุดท้าย ต่อจากนั้น เริ่มรายการแรก

อ้างอิง
-------

1. ↑  อัมพร จิรัฐติกร. (2559). **ละครไทยกับผู้ชมอาเซียน:วัฒนธรรมศึกษาของสื่อข้ามพรมแดนในอาเซียน.** ศูนย์อาเซียนศึกษา มหาวิทยาลัยเชียงใหม่.
2. ↑  วินัย-ศุภชัย วีระภุชงค์ เมื่อคนขายยามาเป็นเจ้าของสถานีโทรทัศน์, จากนิตยสารผู้จัดการ.

เว็บไซต์
--------

* ช่อง 5 กัมพูชา (ภาษาเขมร)
* โทรทัศน์กองยุทธพลเขมรภูมินท์กัมพูชา ที่เฟซบุ๊ก
* โทรทัศน์กองยุทธพลเขมรภูมินท์กัมพูชา ที่ยูทูบ
* โทรทัศน์กองยุทธพลเขมรภูมินท์กัมพูชา ที่ทวิตเตอร์
**ไวษโณเทวี**เป็นพระเทวีท้องถิ่นที่ได้รับการยกย่องเป็นเทพมารดร อาทิปราศักติ พระนางคือพลังอีกภาคของไวษณวีและกำเนิดขึ้นจากพลังทั้งสามของของกาลี ลักษมี สุรัสวดีโดยรวมเป็นพลังอำนาจอันไม่ประมาณของพระทุรคา โดยวัดที่เริ่มต้นกำเนิดแห่งพระนางอยู่ในรัฐชัมมูและกัศมีร์ประเทศอินเดีย

ในประเทศไทยเมื่อกระแสความนิยมในเทพเจ้าฮินดูในไทย ด้วยเทวลักษณะของพระนางใกล้เคียงกับเทวลักษณะของพระแม่ทุรคา ผู้ที่ในศรัทธาในเทพเจ้าฮินดูในไทยมักเข้าใจผิดและเรียกพระนางว่า *พระแม่อุมาขี่เสือ* เช่นเดียวกับความเข้าใจในประติมานวิทยาของเทวลักษณะของเทพเจ้าฮินดูในไทยพระองค์อื่น ๆ เช่น กรณีของพระสทาศิวะที่ถูกเข้าใจผิดเป็นพระตรีมูรติ กรณีของพระแม่สันโดษีที่ถูกเข้าใจผิดเป็นพระแม่อุมาเทวี กรณีของพระแม่ตาราในพุทธแบบวัชรยานที่ถูกเข้าใจผิดเป็นพระแม่อุมาเทวี กรณีของพระแม่โกดิยาร์ที่ถูกเข้าใจผิดเป็นพระแม่คงคา เป็นต้น

การบูชา
-------

ในตำนานอภชาวหัน (Abha Chauhan) ระบุว่า พระนางไวษโณเทวี คือภาคหนึ่งของพระนางทุรคาและเป็นหนึ่งเดียวกับ กาลี ลักษมี สุรัสวดี ในขณะที่ตำนาน พิณตจมัน (Pintchman) ระบุว่าพระนางไวษโณเทวี เป็นหนึ่งเดียวกับ พระแม่มหาเทวีผู้เป็นใหญ่ และตำนานพิณฑชมันย์ กล่าวเพิ่มเติมว่าพระนางไวษโณเทวี และ พระนางทุรคา (ซึ่งคือภาคหนึ่งของพระแม่อุมาเทวี ตามคติศาสนาแบบพหุเทวนิยม) ซึ่งผู้ศรัทธามักขนานพระนามของเทวีทั้งสองว่า เศรันวาลี (Sheranwali) "เจ้าแม่ผู้ขี่เสือ (the Lion-rider)"

อ้างอิง
-------

1. ↑  "Famous Durga temples in India for religiously inclined souls". Times of India. 2 June 2022.
2. ↑
3. ↑  Chauhan 2021, p. 154. sfn error: no target: CITEREFChauhan2021 (help)
4. ↑  Pintchman 2001, p. 62. sfn error: no target: CITEREFPintchman2001 (help)
5. ↑  Pintchman 2001, p. 63. sfn error: no target: CITEREFPintchman2001 (help)

คอมมอนส์ มีภาพและสื่อเกี่ยวกับ:  
**พระแม่ไวษโณเทวี**
พิธีโหมะ
ในศาสนาอินเดีย **โหมะ** (อักษรเทวนาครี: होम) หมายถึงพิธีไฟที่ประกอบในโอกาสพิเศษโดยนักบวช โดยมักประกอบพิธีนี้แก่ผู้ครองเรือน ("คฤหัสถ์") บางทีอาจเรียกพิธีโหมะว่าเป็น "พิธีบูชายัญ" เนื่องจากไฟในพิธีจะเผาทำลายเครื่องสักการะ เช่น ธัญพืช, กี, นม, ธูป และเมล็ดพันธุ์

โหมะมีที่มาจากศาสนาพระเวท และถูกนำมาปรับใช้ในสมัยโบราณทั้งในศาสนาพุทธและศาสนาเชน พิธีปฏิบัตินี้ยังแพร่หลายจากอินเดียไปสู่เอเชียกลาง เอเชียตะวันออก และเอเชียตะวันออกเฉียงใต้ พิธีโหมะยังคงเป็นส่วนสำคัญในพิธีการฮินดูจำนวนมาก และยังมีรูปแบบต่าง ๆ ที่ยังปฏิบัติอยู่ในศาสนาพุทธ โดยเฉพาะในแถบทิเบตและญี่ปุ่น รวมถึงในศาสนาเชนยุคใหม่เช่นกัน

อ้างอิง
-------

1. 1 2 3 4  Richard Payne (2015). Michael Witzel (บ.ก.). *Homa Variations: The Study of Ritual Change Across the Longue Durée*. Oxford University Press. pp. 1–3. ISBN 978-0-19-935158-9.
2. ↑  Hillary Rodrigues (2003). *Ritual Worship of the Great Goddess: The Liturgy of the Durga Puja with Interpretations*. State University of New York Press. pp. 329 with note 25. ISBN 978-0-7914-8844-7.
3. 1 2  Axel Michaels (2016). *Homo Ritualis: Hindu Ritual and Its Significance for Ritual Theory*. Oxford University Press. pp. 237–248. ISBN 978-0-19-026263-1.
4. 1 2 3
5. ↑
6. ↑

คอมมอนส์ มีภาพและสื่อเกี่ยวกับ:  
**โหมะ**
**วัดถ้ำเขาเต่า** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลหนองแก อำเภอหัวหิน จังหวัดประจวบคีรีขันธ์

วัดถ้ำเขาเต่าตั้งวัดเมื่อวันที่ 20 กุมภาพันธ์ พ.ศ. 2560

วัดตั้งอยู่บริเวณเขาเต่าและติดทะเล ทางเข้าด้านหน้าจะจำลองเป็นถ้ำด้วยปูนปั้น ถัดไปประดิษฐานพระโพธิสัตว์กวนอิม หรือ เจ้าแม่กวนอิม มีหลวงพ่อองค์ใหญ่ *พระพุทธศากยชินมหาราช* ประดิษฐานอยู่บนยอดสูงสุดของวัดถ้ำเขาเต่า หันหน้าออกไปทางทะเล เป็นพระพุทธรูปศิลปะสุโขทัยมีขนาดหน้าตักกว้าง 9.99 เมตร

อุโบสถ์หลังแรกสร้างเป็นถ้ำหิน มีพระสังกัจจายน์องค์ใหญ่ ตั้งอยู่ด้านหน้าและในถ้ำยังมีพระพุทธรูปปางต่าง ๆ อุโบสถ์ที่สองตั้งอยู่บนเนินเขา สร้างด้วยสีสันสดใสและสะดุดตา

อ้างอิง
-------

1. ↑  "วัดถ้ำเขาเต่า". สำนักงานพระพุทธศาสนาแห่งชาติ.
2. ↑  "วัดถ้ำเขาเต่า". คลังข้อมูลเก่าเก็บจากแหล่งเดิมเมื่อ 2021-11-17. สืบค้นเมื่อ 2021-11-17.
3. ↑  "วัดถ้ำเขาเต่า".
4. ↑  "เขาเต่า". การท่องเที่ยวแห่งประเทศไทย (ททท.).
5. ↑  "หมู่บ้านเขาเต่า ชุมชนโชคดีกับโครงการในพระราชดำริ "อ่างเก็บน้ำเขาเต่า" – หัวหิน".

คอมมอนส์ มีภาพและสื่อเกี่ยวกับ:  
**วัดถ้ำเขาเต่า**
**ช้าง** (อังกฤษ: Chang: A Drama of the Wilderness) เป็นภาพยนตร์สารคดี เรื่องแรกที่เข้ามาถ่ายทำในประเทศไทย โดยบริษัท พาราเมาท์ กำกับโดย มีเรียน ซี. คูเปอร์ เมื่อ พ.ศ. 2468 ใช้เวลาถ่ายทำนานถึงหนึ่งปีครึ่ง ที่จังหวัดน่าน แพร่ พัทลุง สงขลา ตรัง สุราษฎร์ธานี ชุมพร มีการนำช้างมาเข้าฉากถึง 400 เชือก การถ่ายทำได้รับการสนับสนุนจากสมเด็จพระเจ้าบรมวงศ์เธอ กรมพระยาดำรงราชานุภาพ และนายเซียวซองอ๊วน สีบุญเรือน

ภาพยนตร์เรื่อง ช้าง ถ่ายทำแล้วเสร็จออกฉายเมื่อ พ.ศ. 2470 ที่โรงภาพยนตร์ในนครนิวยอร์ก หลังจากออกฉายที่สหรัฐอเมริกา ก็ได้รับความสนใจเป็นอันมาก ได้รับการเสนอชื่อเข้าประกวดรางวัลออสการ์ ครั้งที่ 1 ประจำปี ค.ศ. 1929 ในสาขา ภาพยนตร์ยอดเยี่ยม "การผลิตที่เป็นเอกลักษณ์ และมีศิลปะ" (en:Academy Award for Unique and Artistic Production) ฉายครั้งแรกในประเทศไทย เดือนกรกฎาคม พ.ศ. 2471

ผู้กำกับ มีเรียน ซี. คูเปอร์ และ ช่างภาพ เออร์เนสต์ สโคแซค ต่อมาได้ร่วมงานกันอีกในการสร้างภาพยนตร์ที่มีชื่อเสียงไปทั่วโลก ***คิงคอง*** (1933) 

ในเวลาที่ภาพยนตร์เรื่อง ช้าง ออกฉายในประเทศสยามนั้น คนไทยได้สร้างหนังบันเทิงและนำออกฉายแล้วหลายเรื่อง ผู้คนจึงไม่ค่อยตื่นเต้นกับภาพยนตร์เรื่อง ช้าง กันมากเท่าที่ควร

เรื่องย่อ
---------

นายกรุจับลูกช้างได้จากหลุมที่ทำดักไว้ แล้วนำลูกช้างนั้นมาผูกไว้ใต้ถุนเรือนของตน ภายหลังแม่ช้างมาทำลายเรือนของนายกรุ เพื่อชิงเอาลูกของมันกลับคืนไป

งานสร้าง
--------

ภาพยนตร์เรื่อง ช้าง กำกับและถ่ายทำโดย มาเรียน ซี คูเปอร์ และ เออร์เนส บี โชคแส็ค ใช้เวลาถ่ายทำทั้งสิ้นปีครึ่ง สิ้นเงินประมาณ 2 แสนบาทไทยขณะนั้น สถานที่ถ่ายทำคือจังหวัดน่าน พัทลุง ตรัง สงขลา และชุมพร 

การถ่ายทำภาพยนตร์ในสยามโดยคนไทย เริ่มด้วยพระเจ้าบรมวงศ์เธอพระองค์เจ้าทองแถมถวัลยวงศ์ กรมหลวงสรรพสาตรศุภกิจ พระเจ้าน้องยาเธอในรัชกาลที่ 5 ทรงสั่งซื้อกล้องถ่ายภาพยนตร์และอุปกรณ์เข้ามาในสยามเมื่อครั้งที่พระองค์ ทรงตามเสด็จพระพุทธเจ้าหลวง ประพาสยุโรปครั้งแรกในปี พ.ศ. 2440 แล้วทรงเริ่มถ่ายภาพยนตร์ด้วยฝีพระหัตถ์ของพระองค์เอง ภาพยนตร์ส่วนใหญ่เป็นภาพยนตร์สั้นๆ ส่วนพระองค์ เป็นบันทึกพระราชกรณียกิจในพระราชพิธีสำคัญๆ ของพระพุทธเจ้าหลวง และทรงนำออกฉายเก็บค่าดูจากสาธารณชน โดยเฉพาะอย่างยิ่งในงานขายของประจำปีของวัดเบญจมาบพิตรฯ ผู้ถ่ายภาพยนตร์ในสยามยุคบุกเบิก ที่สมควรแก่การจารึกพระนามไว้อีกพระองค์คือ พระศรัทธาพงศ์ (ต่วย) ซึ่งต่อมาทรงเป็นเจ้าของโรงหนังรัตนปีระกา

ปี พ.ศ. 2465 ในสมัยรัชกาลที่ 6 พระเจ้าบรมวงศ์เธอพระองค์เจ้าบุรฉัตรไชยากร กรมพระกำแพงอัครโยธิน พระเจ้าน้องยาเธอในพระบาทสมเด็จพระมงกุฎเกล้าเจ้าอยู่หัว ทรงจัดตั้งกองภาพยนตร์เผยแพร่ข่าวขึ้นในกรมรถไฟหลวง เพื่อทำหน้าที่ผลิตหนังข่าวสารและสารคดีเผยแพร่กิจการของกรมรถไฟสยาม ตลอดจนกิจการของกระทรวงทบวงกรมอื่นๆด้วย อีกทั้งยังรับจ้างผลิตภาพยนตร์ให้กับเอกชนโดยทั่วไป เมื่อการสร้างภาพยนตร์บันเทิงของไทยในสยามถือกำเนิดขึ้นในปี พ.ศ. 2470 ก็ได้อาศัยอุปกรณ์และบุคลากรจากกองภาพยนตร์นี้เองเป็นสำคัญ

สัตว์ที่ปรากฏในเรื่องช้าง
-------------------------

มีสัตว์ที่อยู่ในป่าในเรื่องช้าง เช่น ลิ่น หมี เสือโคร่ง ตัวเงินตัวทอง เสือดาว ช้าง แพะ ควาย และ ชะนี เป็นต้น
**วัดมีชัยทุ่ง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมีชัย อำเภอเมืองหนองคาย จังหวัดหนองคาย มีเนื้อที่ทั้งหมด 8 ไร่ 1 งาน 25 ตารางวา ปัจจุบันมีพระครูปิยธรรมพาที (ไพร้อต) เป็นเจ้าอาวาส

วัดมีชัยทุ่งตั้งวัดเมื่อ พ.ศ. 2483 เดิมเป็นป่าช้าเก่า ต่อมาหลวงพ่อปานและหลวงพ่อบุญจันทร์ ได้มาก่อตั้งวัดในบริเวณป่าช้าของชาวบ้านมีชัย ซึ่งได้รับความร่วมมือจากชาวบ้านช่วยกันสร้างและพัฒนาปรับปรุงเรื่อยมา เมื่อ พ.ศ. 2500 นายคำสี สุพันธมาตย์ ได้บริจาคที่ดินเพิ่มเติมจากเดิม 4 ไร่ เป็น 7 ไร่ 1 งาน 82 ตารางวา ต่อมาพระครูปิยธรรมพาที (ไพร้อต เตชธมฺโม) เจ้าอาวาสรูปปัจจุบัน ได้ซื้อที่ดินรอบ ๆ บริเวณวัดเพิ่มเติม วัดได้รับพระราชทานวิสุงคามสีมาเมื่อวันที่ 27 ธันวาคม พ.ศ. 2545

อาคารและเสนาสนะภายในวัด ได้แก่ อุโบสถเป็นอาคารทรงไทยจัตุรมุข มีบันไดนาคทั้งสี่ทิศ เสาและโรงอุโบสถด้านนอก ประดับด้วยกระจกสี ซุ้มประตูโขง หลังคาจัตุรมุข มียอดมงกุฎบนหลังคา ปูชนียวัตถุที่สำคัญ คือ *พระพุทธชัยมงคลญาณ* พระประธานในอุโบสถ ปางมารวิชัย ขัดสมาธิเพชร ศิลปะเชียงแสน (สิงห์ 1)

อ้างอิง
-------

1. ↑  "วัดมีชัยทุ่ง". พระสังฆาธิการ.
2. ↑  "วัดมีชัยทุ่ง". สำนักงานพระพุทธศาสนาแห่งชาติ.
3. ↑  "วัดมีชัยทุ่ง". คลังข้อมูลเก่าเก็บจากแหล่งเดิมเมื่อ 2022-11-05. สืบค้นเมื่อ 2022-11-05.

คอมมอนส์ มีภาพและสื่อเกี่ยวกับ:  
**วัดมีชัยทุ่ง**
**ไมเคิล คลาร์ก ดันแคน** (อังกฤษ: Michael Clarke Duncan) นักแสดงชาวอเมริกันร่างยักษ์ เกิดเมื่อวันที่ 10 ธันวาคม พ.ศ. 2500 ที่ชิคาโก รัฐอิลลินอย ในครอบครัวที่แตกแยกและยากจน โดยอาศัยอยู่กับแม่ ก่อนจะมาเป็นนักแสดงนั้น เคยทำงานเป็นกรรมกรขุดเจาะถนนและบอดี้การ์ดให้เหล่าคนดังในแวดวงฮอลลีวู้ดมาก่อน เช่น วิล สมิธ, มาร์ติน ลอเรนซ์, เจมี ฟ็อกซ์, แอลแอล คูล เจ และเดอะโนทอเรียสบีไอจี ด้วยรูปร่างที่สูงถึง 6 ฟุต 5 นิ้ว (196 เซนติเมตร) น้ำหนัก 315 ปอนด์ (142 กิโลกรัม)

ชีวิตการแสดงของไมเคิล คลาร์ก ดันแคน เริ่มต้นขึ้นในปี ค.ศ. 1995 และเริ่มมีชื่อเสียงจากการร่วมแสดงในภาพยนตร์ไซไฟฟอร์มใหญ่แห่งปี ค.ศ. 1998 คือ *Armageddon* ร่วมกับนักแสดงที่มีชื่อเสียงหลายคน เช่น บรูซ วิลลิส, สตีฟ บูเซมี, ลิฟ ไทเลอร์, เบน แอฟเฟล็ก ด้วยการรับท แบร์ นักขุดเจาะน้ำมันร่างยักษ์ ลูกทีมของแฮร์รี สแตมเปอร์ ที่รับบทโดย บรูซ วิลลิส

ต่อมาในปี ค.ศ. 1999 ไมเคิล คลาร์ก ดันแคน ได้มีชื่อเข้าชิงรางวัลออสการ์สาขานักแสดงประกอบชายยอดเยี่ยม ประจำปี ค.ศ. 2000 จากการรับบทเป็น จอห์น ค็อฟฟี่ นักโทษผิวดำร่างยักษ์ที่มีพลังวิเศษ ที่ถูกข้อหาฆ่าข่มขืนเด็กหญิงผิวขาว 2 คน ในเรื่อง *The Green Mile* คู่กับ ทอม แฮงค์ ซึ่งการแสดงครั้งนี้ของไมเคิล คลาร์ก ดันแคน นั้นทำได้อย่างดีเยี่ยม ด้วยการเป็นนักโทษชายที่มีรูปร่างใหญ่โตดูน่ากลัว ด้วยน้ำหนักตัวขณะถ่ายทำถึง 360 ปอนด์ (163 กิโลกรัม) แต่กลับมีจิตใจที่สุภาพ อ่อนโยน และขี้กลัวเหมือนเด็ก ๆ นอกจากรางวัลออสการ์แล้ว ก็ยังมีชื่อเข้าชิงหลายรางวัลในสาขาเดียวกันนี้จากหลายรางวัล เช่น รางวัลลูกโลกทองคำ, รางวัลสมาพันธ์นักแสดง, รางวัลนักวิจารณ์บรอดคาสต์, รางวัลแซทเทิร์น และรางวัลแบล็ค รีล อวอร์ด เป็นต้น

ในปี ค.ศ. 2000 ไมเคิล คลาร์ก ดันแคน ได้กลับมาร่วมงานแสดงอีกครั้งกับ บรูซ วิลลิส ในภาพยนตร์ตลกเรื่อง *The Whole Nine Yards* ด้วยการรับบทเป็น มือปืนร่างยักษ์

ผลงานในระยะหลัง ๆ ได้แก่  *Planet of the Apes* ของทิม เบอร์ตัน ร่วมกับ มาร์ก วาห์ลเบิร์ก ในปี ค.ศ. 2001, *The Scorpion King* ในปี ค.ศ. 2002 ร่วมกับ เดอะ ร็อก นักมวยปล้ำชื่อดัง, *The Island* ในปี ค.ศ. 2005 ร่วมกับ ยวน แม็คเกรเกอร์, สกาเล็ต โยแฮนสัน, *Street Fighter: The Legend of Chun-Li*  ด้วยการรับบทเป็น บัลร็อค ในปี ค.ศ. 2009 เป็นต้น นอกจากนี้แล้วยังมีผลงานพากษ์ภาพยนตร์การ์ตูนอีกด้วย จากน้ำเสียงที่ทุ้มต่ำเป็นเอกลักษณ์ เช่น *Kung Fu Panda* ในปี ค.ศ. 2008 เป็นต้น

ไมเคิล คลาร์ก ดันแคน เสียชีวิตอย่างกระทันหันจากอาการหัวใจล้มเหลวเมื่อเช้าวันที่ 3 กันยายน ค.ศ. 2012 ที่โรงพยาบาลในลอสแอนเจลิส หลังจากเข้ารับการรักษาตัวตั้งแต่เดือนกรกฎาคม รวมอายุได้ 54 ปี

อ้างอิง
-------

1. 1 2  ""Green Mile" actor Michael Clarke Duncan dead at 54, his fiancée says". *Washington Post*. 3 September 2012. คลังข้อมูลเก่าเก็บจากแหล่งเดิมเมื่อ 2012-09-04. สืบค้นเมื่อ 3 September 2012.

* ข้อมูลจากIMDb
หน้านี้เป็นชื่อบุคคลจีน นามสกุลคือ *หม่า* และ*หม่า* คือชื่อสายตระกูล**แจ็ก หม่า** (อังกฤษ: Jack Ma) หรือชื่อจริงว่า **หม่า หยุน** (จีน: 马云; เกิด 10 กันยายน ค.ศ. 1964) เป็นเจ้าสัวธุรกิจและผู้ใจบุญชาวจีน เขาเป็นผู้ก่อตั้งและประธานบริหารของกลุ่มอาลีบาบาซึ่งประสบความสำเร็จในธุรกิจอินเทอร์เน็ต เขาเป็นผู้ประกอบการจีนคนแรกที่ปรากฏบนหน้าปกของนิตยสารฟอร์บ ในเดือนมิถุนายน 2018 เขาเป็นบุคคลที่รวยที่สุดในประเทศจีน และเป็นบุคคลรวยที่สุดอันดับที่ 11 ของโลก โดยมีมูลค่าทรัพย์สินสุทธิประมาณ 50.3 พันล้านดอลลาร์ตาม Bloomberg Billionaires Index (ดัชนีมหาเศรษฐีบลูมเบิร์ก)

ชีวิตในวัยเยาว์
---------------

หม่าเกิดที่เมืองหางโจว ในมณฑลเจ้อเจียง เป็นหลานชายของนักธุรกิจเจ้าของที่ดินรายใหญ่ในหางโจว และเป็นลูกชายของศิลปินที่ทำการแสดงท้องถิ่นโบราณ หลังการถึงแก่อสัญกรรมของเหมา เจ๋อตุง ประเทศจีนได้เปิดประเทศ มีนักท่องเที่ยวโดยเฉพาะชาวตะวันตกหลั่งไหลมามากขึ้น โดยเฉพาะที่หางโจว ซึ่งเป็นเมืองที่สวยงาม มีทะเลสาบซีหูที่ขึ้นชื่ออยู่ ณ ที่นี่เองที่หม่าได้ฝึกฝนทักษะภาษาอังกฤษจนเชี่ยวชาญกว่าเพื่อนร่วมรุ่น เขาขี่จักรยานเป็นเวลา 45 นาทีทุกเช้าเพื่อไปยังโรงแรมที่อยู่ใกล้เคียงและพูดคุยกับชาวต่างชาติ โดยจะทำหน้าที่เป็นไกด์พาพวกเขาไปรอบเมืองให้ฟรีเพื่อที่จะฝึกฝนและพัฒนาทักษะภาษาอังกฤษของเขา ต่อมาในวัยหนุ่ม แม้ว่าเขาจะประสบความล้มเหลวในการสอบเข้าถึงสองครั้ง แต่แล้วเขาก็ได้เข้าศึกษาต่อที่สถาบันครูหางโจว และสำเร็จการศึกษาในปี ค.ศ. 1988 ด้วยวุฒิปริญญาตรีสาขาวิชาภาษาอังกฤษ หลังจากนั้น เขาก็กลายเป็นอาจารย์ผู้สอนในวิชาภาษาอังกฤษและการค้าระหว่างประเทศที่มหาวิทยาลัยหางโจวเตี้ยนจื่อ ในการเป็นอาจารย์นั้น หม่าได้ชื่อว่าเป็นอาจารย์ที่ไม่สอนตามตำราหรือระเบียบวิธีการสอนทั่วไป ไม่เคยแม้แต่จะเตรียมตัวการสอนด้วยซ้ำ เขามักใช้วิธีด้นสด แต่นั่นก็ทำให้เขากลายเป็นขวัญใจของเหล่านักศึกษาอย่างยิ่ง หม่าเป็นอาจารย์อยู่ 5 ปี จึงลาออก เนื่องจากเขาเห็นว่าสมควรได้เวลาที่ตนเองจะทำธุรกิจ

อ้างอิง
-------

1. ↑  "Alumni Profiles". English.ckgsb.edu.cn. สืบค้นเมื่อ 2 มิถุนายน 2015.
2. ↑  Shiying (2009), p. 1
3. ↑  "Profile Jack Ma". "Forbes Magazine".
4. ↑  "Bloomberg Billionaires Index". *Bloomberg*. Bloomberg. 4 มิถุนายน 2018. สืบค้นเมื่อ 4 มิถุนายน 2018.
5. 1 2  Porter Erisman. *อาลีบาบา มังกรปฏิวัติโลก : Alibaba a World*. กรุงเทพฯ : เนชั่นบุ๊คส์, 2558. 265 หน้า. ISBN 6165156332 ข้อผิดพลาดพารามิเตอร์ใน {{ISBN}}: checksum
6. ↑  "How I Did It: Jack Ma, Alibaba.com". *Inc.com*. สืบค้นเมื่อ 23 กันยายน 2014.
7. ↑  Alibaba.com. "About Jack Ma".

แหล่งข้อมูลอื่น
---------------

* Shiying, Liu; Avery, Martha (2009). *alibaba: The Inside Story Behind Jack Ma and the Creation of the World's Biggest Online Marketplace*. HarperCollins. ISBN 0-06-167219-X.
* วิกิคำคม มีคำคมที่กล่าวโดย หรือเกี่ยวกับ **แจ็ก หม่า**
* วิกิมีเดียคอมมอนส์มีสื่อเกี่ยวกับ แจ็ก หม่า
**นิโกเล ลิลลี คริสตู** (อักษรโรมัน: Nicole Lilly Christou, เกิด 22 กรกฎาคม 2004; เป็นที่รู้จักในวงการภายใต้ชื่อ **นิกกิ ลิลลี**; Nikki Lilly) เป็นนักรณรงค์เพื่อการกุศล, ยูทูบเบอร์, นักเขียน และ ผู้ดำเนินรายการโทรทัศน์ชาวอังกฤษ ผู้รับรางวัลอินเทอร์เนชั่นนอลเอ็มมีคิดส์อะวอร์ดประจำปี 2019 จากตอนของเธอในซีรี่ส์ช่อง CBBC เรื่อง *My Life*, *Nikki Lilly Meets*, *Nikki Lilly Bakes* และเคยปรากฏตัวบนรายการ Celebrity Supply Teacher สอนเรื่องการทำวล็อก เธอเป็นผู้รับรางวัลพิเศษของ BAFTA ที่อายุน้อยที่สุดในประวัติศาสตร์ และในปี 2016 ได้รับรางวัลเด็กหาญกล้า (Child of Courage) จากพรายด์ออฟบริเตนอะวอร์ด

ชีวิตช่วงต้น
------------

เมื่ออายุได้หกขวบ เธอถูกวินิจฉัยเป็นครั้งแรกด้วยโรคหลอดเลือดแดงกับหลอดเลือดดำก่อตัวผิดรูป (arteriovenous malformation; AVM) ซึ่งเป็นอาการทางการแพทย์ที่หายากและจะต้องได้รับการรักษาโดยการผ่าตัดหลายครั้งซึ่งนำไปสู่รูปลักษณ์ของเธอที่เปลี่ยนไป เธอขาดเรียนในชั้นประถมไปรวม 4 เดือน และเดินทางไปสหรัฐอเมริกาหลายครั้งเพื่อรับการรักษา

เธอเริ่มเป็นที่รู้จักจากวิดีโอของเธอบนยูทูบ ซึ่วเริ่มทำตั้งแต่อายุแปดขวบ แบ่งปันเรื่องราวของการใช้ชีวิตร่วมกีบ "ความแตกต่างที่มองเห็นได้ชัด" (visible difference) ช่องยูทูบของเธอมีเนื้อหาที่เกี่ยวกับการใช้ชีวิตร่วมกับโรคเรื้อรัง การกลั่นแกล้ง สุขภาพจิต ไปจนถึงความงามและการอบขนม

ผลงานโทรทัศน์
-------------

เธอเป็นประเด็นหลักในสองตอนของวีรี่ส์สารคดีช่อง CBBC ในตอน *My Life*: *Born to Vlog* และ *I Will Survive*

ในปี 2016 เธอชนะการแข่งขันในฤดูกาลที่สี่ของการแข่งขัน *Junior Bake Off* และในปี 2018 เธอเริ่มต้นเป็นผู้ดำเนินรายการโทรทัศน์ของช่อง CBBC รายการ *Nikki Lilly Meets…* ซึ่งเธอสัมภาษณ์นักการเมืองและบุคคลที่มีชื่อเสียง เช่น นักกีฬาเทนนิส แอนดี เมอเรย์ และอดีตนายกรัฐมนตรี เธรีซา เมย์

อ้างอิง
-------

1. ↑  "Nikki Lilly: YouTube campaigner wins International Emmy Kids Award for My Life show - CBBC Newsround" (ภาษาอังกฤษแบบบริติช). สืบค้นเมื่อ 2019-12-01.
2. ↑  "Nikki Lilly Profile | CMC 2019". *The Children's Media Conference (CMC)* (ภาษาอังกฤษแบบบริติช). สืบค้นเมื่อ 2019-12-01.
3. ↑  "YouTube star Nikki Lilly: 'Social media isn't reality'". *BBC News* (ภาษาอังกฤษแบบบริติช). สืบค้นเมื่อ 2019-12-01.
4. ↑  "Nikki Lilly To Receive BAFTA Special Award". *www.bafta.org* (ภาษาอังกฤษ). 2019-11-14. สืบค้นเมื่อ 2019-12-01.
5. ↑  "Vlogger Nikki Lilly on filming TV show about living with chronic illness". *The Independent* (ภาษาอังกฤษ). 2019-02-11. สืบค้นเมื่อ 2019-12-01.
6. ↑  "Vlogger Nikki Lilly on filming TV show about living with chronic illness". *The Independent* (ภาษาอังกฤษ). 2019-02-11. สืบค้นเมื่อ 2019-12-01.
7. ↑  "CBBC's I Will Survive follows UK Cypriot Nikki Lilly Christou as she goes through her toughest surgery yet". *Parikiaki* (ภาษาอังกฤษแบบอเมริกัน). 2019-02-09. สืบค้นเมื่อ 2019-12-01.
8. ↑  "Nikki Lilly Profile | CMC 2019". *The Children's Media Conference (CMC)* (ภาษาอังกฤษแบบบริติช). สืบค้นเมื่อ 2019-12-01.
9. ↑  "Nikki Lilly Meets Series and Episode Guides | TV from RadioTimes". *Radio Times* (ภาษาอังกฤษ). สืบค้นเมื่อ 2019-12-01.[*ลิงก์เสีย*]
**เทวาประสิทธิ์ พาทยโกศล** เกิดเมื่อ 24 กันยายน พ.ศ. 2450 เป็นบุตรคนใหญ่ของจางวางทั่ว พาทยโกศลและนางปลั่ง นามเดิมว่านก ต่อมาเมื่ออายุ 10 ปี สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต หรือทูลกระหม่อมบริพัตรฯประทานนามให้ว่า "เทวาประสิทธิ์" ตามชื่อเพลงเพลงหนึ่ง เทวาประสิทธิ์ได้สมรสกับนางสาวยุพา โอชกะ เมื่อ พ.ศ. 2474 มีบุตรชายเพียงคนเดียวคือนายอุทัย พาทยโกศล 

เทวาประสิทธิ์ได้หัดเรียนดนตรีไทยจากหลวงกัลยาณมิตตาวาส (ทับ พาทยโกศล) ผู้เป็นปู่และจากจางวางทั่วผู้บิดานับตั้งแต่ขั้นพื้นฐาน จนกระทั่งท่านสามารถบรรเลงเครื่องปี่พาทย์ได้ดีตั้งแต่อายุ ได้ 8 ปี จากนั้นท่านได้ไปเรียนดนตรีกับ ทูลกระหม่อมบริพัตรฯ ตั้งแต่ยังเด็ก ได้ไปเรียนเป่าปี่ในกับพระยาประสานดุริยศัพท์ (แปลก ประสานศัพท์) จนกระทั่งเชี่ยวชาญในการเป่าปี่

ในปี พ.ศ. 2466 เทวาประสิทธิ์ขณะที่มีอายุ 15 ปี ได้เข้าร่วมประชันวงปี่พาทย์ที่วังบางขุนพรหม และเดี่ยวปี่ได้รางวัลชนะเลิศ ส่วนในทางซอสามสายนั้นท่านได้รับประทานซอคู่พระหัตถ์ซึ่งเสียงดีมากมาคันหนึ่ง เรียกกันว่า ซอทวนนาค และยังได้เรียนกับพระยาอมาตยพงศ์ธรรมพิศาล (ประสงค์ อมาตยกุล) เมื่ออายุได้ 20 ปี ได้เข้ารับราชการทหาร อยู่ในกองแตรวงมหาดเล็กรักษาพระองค์ ทำหน้าที่เขียนโน้ตสากล หลังจากนั้นเป็นนักดนตรีอยู่กับวงพิณพาทย์วังบางขุนพรหมของทูลกระหม่อมบริพัตรฯ และวงพิณพาทย์ของจางวางทั่ว ท่านได้ควบคุมวงปี่พาทย์ต่อจากบิดาของท่าน ซึ่งรู้จักกันในนามว่า วงพาทยโกศล หรือวงฝั่งขะโน้น

เทวาประสิทธิ์ ได้ถ่ายทอดวิชาดนตรีให้สถาบันการศึกษาหลายแห่ง เช่น โรงเรียนการช่างสตรีโชติเวช โรงเรียนสตรีมหาพฤฒาราม โรงเรียนสตรีวิทยา โรงเรียนศึกษานารี คณะแพทยศาสตร์ศิริราชพยาบาล วิทยาลัยครูบ้านสมเด็จ วิทยาลัยเพชรบุรีวิทยาลงกรณ์ วิทยาลัยเทคนิคกรุงเทพ มหาวิทยาลัยธรรมศาสตร์ จุฬาลงกรณ์มหาวิทยาลัย ท่านเคยช่วยราชการในด้านการบรรยายพิเศษ และปรับวงดนตรีให้แก่กองทัพบกและกรมตำรวจ นอกจากนั้น ท่านได้เคยถวายสอนซอสามสายแด่ สมเด็จพระเจ้าลูกเธอ เจ้าฟ้าอุบลรัตนราชกัญญาฯ ได้ถวายสอนซอด้วงและซออู้แด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อครั้งดำรงตำแหน่งพระอิสริยศักดิ์เป็นสมเด็จพระเจ้าลูกเธอและแด่สมเด็จพระเจ้าลูกเธอเจ้าฟ้าจุฬาภรณ์วลัยลักษณ์ฯ

ผลงาน
-----

เพลงที่เทวาประสิทธิ์แต่งไว้มีไม่มากนัก เช่น

* เพลงมหาจุฬาลงกรณ์ ทำเป็นทางโหมโรงและทางธรรมดา
* โหมโรงเพลงอาทิตย์อุทัย
* เพลงเต่าเห่
* เพลงนาคบริพัตรเถา
* เพลงช้างประสานงาเถา
* เพลงมุล่งเถา
* เพลงนั่งช้างชั้นเดียว
* เพลงขึ้นพลับพลา
* เพลงเทวาประสิทธิ์เถา

ท่านถึงแก่กรรมด้วยโรคมะเร็ง เมื่อวันที่ 23 กรกฎาคม พ.ศ. 2516

อ้างอิง
-------

*
**สำนักงานการค้าและเศรษฐกิจไทย** มีภารกิจโดยพฤตินัยเทียบเท่ากับสถานทูตของประเทศไทยในไต้หวัน แต่เดิมเป็นสำนักงานประสานงานที่อยู่ภายใต้บริษัทการบินไทย และได้แยกตัวออกมาจัดตั้งเป็นหน่วยงานสังกัดกระทรวงการต่างประเทศ เมื่อวันที่ 10 กันยายน พ.ศ. 2535 (ค.ศ. 1992) ปัจจุบันมีสถานะเทียบเท่าสถานเอกอัครราชทูตชั้นหนึ่ง มีผู้อำนวยการใหญ่ (ตำแหน่งเทียบเท่าเอกอัครราชทูต) เป็นหัวหน้าสำนักงานฯ และหัวหน้าทีมประเทศไทย โดยมีผู้แทนจากกระทรวงพาณิชย์ กระทรวงแรงงาน BOI ททท. และการบินไทย ทำงานอยู่ภายใต้ทีมประเทศไทย

เป้าหมายการดำเนินงานของสำนักงานฯ จำกัดอยู่ที่ความสัมพันธ์ในเชิงเศรษฐกิจการค้า, การลงทุน, วิชาการ วัฒนธรรม การให้บริการงานด้านกงสุลแก่คนไทยในไต้หวัน รวมถึงการให้บริการด้านตรวจลงตรา (วีซ่า) แก่ชาวไต้หวันและชาวต่างชาติในไต้หวันที่ประสงค์จะเดินทางเข้าประเทศไทย เช่นเดียวกับสำนักงานเศรษฐกิจและวัฒนธรรมไทเปที่ทางไต้หวันได้มาจัดตั้งขึ้นในประเทศไทยและประเทศอื่น ๆ

ประเทศไทยได้ยุติความสัมพันธ์ทางการทูตในระดับทางการกับสาธารณรัฐจีนเมื่อวันที่ 1 กรกฎาคม พ.ศ. 2518 (ค.ศ. 1975) ที่นายกรัฐมนตรี ม.ร.ว. คึกฤทธิ์ ปราโมช ได้เดินทางไปเยือนสาธารณรัฐประชาชนจีนและได้สถาปนาความสัมพันธ์ระหว่างกัน เป็นการสิ้นสุดการรับรองสถานะของไต้หวันตามนโยบาย "จีนเดียว" ของรัฐบาลจีนแผ่นดินใหญ่

แหล่งข้อมูลอื่น
---------------

* - สำนักงานการค้าและเศรษฐกิจไทย เก็บถาวร 2009-04-29 ที่ เวย์แบ็กแมชชีน

| * ด
* ค
* ก
ไทย คณะผู้แทนทางทูตของประเทศไทย |
| --- |
| ทวีปเอเชีย | 
* จีน
* ญี่ปุ่น
* พม่า
* เกาหลีใต้
* สิงคโปร์

 |
| ทวีปยุโรป | 
* ฝรั่งเศส
* เยอรมนี
* นอร์เวย์
* โปแลนด์
* รัสเซีย
* สวีเดน
* สหราชอาณาจักร

 |
| ทวีปอเมริกา | 
* บราซิล
* สหรัฐ

 |
| ทวีปแอฟริกา | 
* แอฟริกาใต้

 |
| *โดยพฤตินัย* | 
* ไต้หวัน

 |
**"คนแปลกหน้าคนนี้"** เป็นซิงเกิลของวงดนตรีเพลย์กราวด์ ประพันธ์เนื้อร้องโดย จักรธร ขจรไชยกูล (โตน โซฟา),กฤษติกร พรสาธิต - แต่งทำนองโดย จักรธร ขจรไชยกูล,กฤษติกร พรสาธิต ,ตุลย์ เหมือนสร้อย และเรียบเรียงโดย เพลย์กราวด์ ออกจำหน่ายในวันที่ 26 พฤษภาคม พ.ศ. 2556

เพลงนี้ถ่ายทอดถึงความรู้สึกที่ทุกครั้งเมื่ออยู่­ใกล้เธอ คนแอบรักคนนี้ได้พยายามอย่างยิ่งแล้วที่จะ­เก็บความรู้สึกดีเอาไว้ เป็นเหมือนแค่คนแปลกหน้ากันเท่านั้น แต่ความรู้สึกนั้นมันมากมายเกินกว่าจะเก็บ­ไว้อีกต่อไป และถึงแม้จะมีคนเคยบอกว่าการตัดสินใจบอกรั­กมันยากกว่าตอนที่บอกรักไปแล้วสะอีก แต่ครั้งนี้จะขอบอกมันออกไป ลองดูกับมันสักตั้งผลครั้งนี้จะเป็นยังไงก็ให้มันรู้ไป

นอกจากความชัดเจนของเนื้อหาเพลงแล้ว ด้านสไตล์ดนตรียังถ่ายทอดความเป็นตัวตนของ­เพลย์กราวน์ได้อย่างชัดเจน โดยมีเปียโนเข้ามาเพิ่มอารมณ์เพลงให้ละมุน­ละไมและเข้าถึงทุกคนได้มากขึ้น แต่ยังคงรักษากลิ่นไอดนตรีในแบบฉบับของเพล­ย์กราวน์ ความพิเศษของเพลงนี้ยังเป็นครั้งแรกที่สมา­ชิกทุกคนในวงเข้ามามีส่วนรวมในการร้องท่อน­คอรัสอีกด้วย

การตอบรับ
---------

เพลง "คนแปลกหน้าคนนี้" ได้อันดับ 83 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 ประจำวันที่ 13 กรกฎาคม พ.ศ. 2556

### ชาร์ต

| ชาร์ต (พ.ศ. 2556) | อันดับสูงสุด |
| --- | --- |
| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 | 83 |
| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 | 11 |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 30 |
|

อ้างอิง
-------

1. ↑  100 อันดับ เพลงไทยที่เพราะและฮิตที่สุด จาก GMM Grammy สัปดาห์ล่าสุด [Hot New Official Charts Gmember Chart Top 100 ประจำวันที่ 07 - 13 กรกฎาคม 2013]
2. ↑  [Gmember Chart Gmember MV Top 100 วันที่ 21 กันยายน 2556 (อัปเดตใหม่ล่าสุด) Gmember Chart]
3. ↑  "[MP3]-95.5 FM VIRGIN HITZ CHART TOP 40 วันอาทิตย์ที่ 7 กรกฎาคม 2556". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2021-09-07.
**จิโร ชีซากิ** (ญี่ปุ่น: 椎崎二郎 *Shiizaki Jirō*; 30 กันยายน ค.ศ. 1911 – 15 สิงหาคม ค.ศ. 1945) เป็นพันโทในกองทัพบกจักรวรรดิญี่ปุ่นช่วงสงครามโลกครั้งที่สอง รับราชการเป็นเจ้าหน้าที่ฝ่ายกิจการภายใน กองยุทธการ สำนักกิจการทหาร และเป็นหนึ่งในเจ้าหน้าที่จากฝ่ายดังกล่าวที่ร่วมก่อรัฐประหาร (อุบัติการณ์คีวโจ) เมื่อเช้าวันที่ 15 สิงหาคม ค.ศ. 1945 ซึ่งเป็นวันที่จักรพรรดิฮิโรฮิโตจะทรงประกาศการยอมจำนนของญี่ปุ่น

บุคคลหลักในการก่อรัฐประหาร คือ พันตรี เค็นจิ ฮาตานากะ มีบุคคลจำนวนหนึ่งเข้าร่วมแผนการด้วยในแต่ละขั้นตอน ตัวชีซากิเองเป็นหนึ่งในกลุ่มที่มีส่วนร่วมช่วงสำคัญ ด้วยความช่วยเหลือของกองพลทหารรักษาพระองค์ที่ 1 คณะรัฐประหารสามารถยึดพระราชวังหลวงและควบคุมจักรพรรดิไว้ในพระตำหนัก แล้วพยายามทำลายบันทึกพระสุรเสียงในการประกาศจำนน

ช่วงเวลาราวเจ็ดโมงเช้าวันที่ 15 สิงหาคม แผนเริ่มแตก พลเอก ชิซูอิจิ ทานากะ ผู้บัญชาการโทบูกุง (กองทัพภาคบูรพา) มาถึงพระราชวังหลวง ด่าทอคณะรัฐประหารที่ผิดหน้าที่ต่อประเทศชาติ และเรียกให้คณะรัฐประหารคว้านท้องฆ่าตัวตายล้างอายที่เป็นกบฏ ชีซากิและคนอื่น ๆ ฆ่าตัวตาย ณ เช้าวันนั้นในเขตพระราชฐานนั้นเอง

อ้างอิง
-------

* Brooks, Lester (1968). "Behind Japan's Surrender: The Secret Struggle That Ended an Empire." New York: McGraw-Hill Book Company.
**คาร์ทวลิสเดดา** (จอร์เจีย: ქართვლის დედა; "มาร์ดาแห่งจอร์เจีย" หรือ "มาร์ดาแห่งชาวจอร์เจีย") เป็นอนุสรณ์สถานในทบิลีซี ประเทศจอร์เจีย รูปปั้นตั้งอยู่บนยอดเขาซอลอลากี ตั้งขึ้นในปี 1958 เพื่อเฉลิมฉลองครบรอบ 1,500 ปีของการก่อตั้งทบิลีซี ผลงานออกแบบโดยเอลกูจา อามาชูเกลี เป็นรูปสตรีสูง 23 เมตรในเครื่องแต่งกายประจำชาติของจอร์เจีย

คาร์ทวลิสเดดาเป็นภาพแทนบุคลาธิษฐานประจำชาติของจอร์เจีย ในมือซ้ายถือถ้วยไวน์เพื่อต้อนรับผู้เข้ามาผูกมิตร และมือขวาถือดาบเพื่อรับกับผู้ที่จะเข้ามาเป็นศัตรู

รูปปั้นเดิมตั้งขึ้นในปี 1958 เป็นรูปปั้นไม้เพื่อตกแต่งทบิลีซีเป็นการชั่วคราว แต่ต่อมาได้ตัดสินใจจะตั้งเป็นรูปปั้นถาวร จึงหุ้มภายนอกด้วยอะลูมิเนียมในปี 1963 และในปี 1997 ได้มีการแทนที่รูปปั้นใหม่

อ้างอิง
-------

1. ↑  *Georgian Soviet Encyclopedia*, Volume 1, p. 350, Tbilisi, 1975
2. ↑  David J Constable, « Kartlis Deda: The Importance of Georgia's Most Famous Woman », huffingtonpost.co.uk, 21/08/2012
3. ↑  « Kartlis Deda (Mother of Kartli) », georgiantravelguide.com, 16/02/2020

คอมมอนส์ มีภาพและสื่อเกี่ยวกับ:  
**คาร์ทวลิสเดดา**
ออกุสแต็ง-ฌ็อง แฟรแนล
ในทางทัศนศาสตร์ **เลขแฟรแนล** (Fresnel number) เป็นปริมาณไร้มิติที่มักปรากฏในทฤษฎีการเลี้ยวเบน เลขแฟรแนลตั้งชื่อตามนักฟิสิกส์ชาวฝรั่งเศส ออกุสแต็ง-ฌ็อง แฟรแนล

สมมติว่าคลื่นแสงที่ปล่อยออกมาจากแหล่งกำเนิดคลื่นแสงถูกฉายรังสีบนแผ่นกั้นทึบแสงที่มีรูรับแสง ด้านหลังแผ่นกั้นมีหน้าจอแสดงรูปแบบการแทรกสอด เลขแฟรแนล {\displaystyle F} สำหรับระบบเชิงแสงนี้จะคำนวนได้โดย

{\displaystyle F\ {\stackrel {def}{=}}\ {\frac {a^{2}}{L\lambda }}}
โดยในที่นี้ {\displaystyle a} คือขนาดของรูรับแสง (เช่น รัศมี) {\displaystyle L} คือระยะห่างระหว่างรูรับแสงกับหน้าจอ \lambda  คือความยาวคลื่นของคลื่นแสงที่ตกกระทบ

ที่ค่า {\displaystyle F} แตกต่างกัน ทฤษฎีการเลี้ยวเบนสามารถแบ่งออกเป็นสองกรณีพิเศษดังนี้:

* การเลี้ยวเบนเฟราน์โฮเฟอร์ : {\displaystyle F\ll 1}
* การเลี้ยวเบนแฟรแนล: {\displaystyle F\gtrsim 1}

การสมมติ {\displaystyle F\gg 1} สามารถประยุกต์ใช้ทฤษฎีทัศนศาสตร์เชิงเรขาคณิตได้

เลเซอร์
-------

เลขแฟรแนลสามารถใช้เพื่ออธิบายคุณสมบัติการทำงานของเลเซอร์ ในที่นี้ {\displaystyle L} คือความยาวของช่องสั่นพ้อง เนื่องจากช่องสั่นพ้องแคบลง ลำแสงในโหมดที่อันดับสูงจึงมีแนวโน้มที่จะถูกลดทอนลงโดยผนังช่องของช่องสั่นพ้อง ดังนั้นเลเซอร์ที่มีเลขแฟรแนลต่ำกว่าจึงมีแนวโน้มที่จะสร้างลำแสงในโหมดอันดับต่ำมากกว่า

อ้างอิง
-------

1. ↑  Goodman, Joseph (2005). *Introduction To Fourier Optics* (3rd, illustrated ed.). Roberts and Company Publishers. ISBN 9780974707723.
2. ↑  Ion, John C. (2005). *Laser Processing Of Engineering Materials:Principles, Procedure And Industrial Application* (illustrated ed.). Butterworth-Heinemann. ISBN 9780750660792.
**สันยุกตปรานต์** (ฮินดี: संयुक्त प्रान्त *สนฺยุกฺต ปฺรานฺต*; อังกฤษ: United Provinces: UP) เป็นมณฑล (province) หนึ่งในบริติชราช ซึ่งต่อมาคือ ประเทศอินเดียที่ได้รับอิสรภาพ

ประวัติ
-------

มณฑลนี้เกิดขึ้นเมื่อวันที่ 1 เมษายน ค.ศ. 1937 โดยเป็นผลมาจากการย่อชื่อมณฑล "สันยุกตปรานต์อาคราและอวัธ" (ฮินดี: संयुक्त प्रान्त आगरा व अवध *สนฺยุกฺต ปฺรานต อาครา ว อวธ*; อังกฤษ: United Provinces of Agra and Oudh) มีพื้นที่โดยประมาณเท่ากับรัฐอุตตรประเทศและรัฐอุตตราขัณฑ์ในปัจจุบันประสมกัน

### การปกครองตนเอง

หลังจากที่พระราชบัญญัติการปกครองอินเดีย ค.ศ. 1935 (Government of India Act, 1935) ขยายสภานิติบัญญัติและอำนาจการปกครองตนเองให้แก่มณฑล และมีการเลือกตั้งใน ค.ศ. 1937 แล้ว พรรคคองเกรสแห่งชาติอินเดีย (Indian National Congress) ได้เสียงข้างมากในสภานิติบัญญัติของมณฑล แต่ไม่ยอมจัดตั้งรัฐบาล ดังนั้น ในวันที่ 1 เมษายน ค.ศ. 1937 จึงมีการเชิญนวาพแห่งฉัตรี (Nawab of Chhatari) มาจัดตั้งรัฐบาลเสียงข้างน้อยไปพลางก่อน

ในเดือนกรกฎาคม ค.ศ. 1937 พรรคคองเกรสฯ กลับยอมรับตำแหน่ง แฮร์รี แกรแฮม เฮก (Harry Graham Haig) ผู้ว่าการมณฑล จึงเชิญบัณฑิตโควินท์ พัลลัภ ปันต์ (Govind Ballabh Pant) มาจัดตั้งรัฐบาล

ครั้น ค.ศ. 1939 ผู้ดำรงตำแหน่งบริหารมณฑลจากพรรคคองเกรสฯ ลาออกทั้งหมด เป็นผลให้ผู้ว่าการมณฑลต้องเข้ามาควบคุมการบริหารโดยตรง จน ค.ศ. 1945 รัฐบาลบริติชสั่งให้มีการเลือกตั้งสมาชิกสภานิติบัญญัติมณฑล และใน ค.ศ. 1946 พรรคคองเกรสฯ ได้เสียงข้างมากจากการเลือกตั้งอีกครั้ง และปกครองมณฑลเรื่อยมาภายใต้การนำของบัณฑิตปันต์ แม้ประเทศอินเดียจะได้รับอิสรภาพจากประเทศอังกฤษใน ค.ศ. 1947 แล้ว

### หลังได้รับอิสรภาพ

หลังจากประเทศอินเดียได้รับอิสรภาพใน ค.ศ. 1947 แล้ว มีการรวมรัฐมหาราชาจำนวนสามรัฐ คือ รามปุร (Rampur), พนารัส (Banares), และติห์รี-กะธ์วาล (Tehri-Garwal) เข้ากับมณฑล ต่อมาในวันที่ 25 มกราคม ค.ศ. 1950 มีการกำหนดให้เรียกมณฑลนี้ว่า รัฐอุตตรประเทศ ครั้น ค.ศ. 2000 มีการแยกภูมิภาคอุตตราญจัล (Uttaranchal) ออกไปเป็นรัฐอุตตราขัณฑ์

อ้างอิง
-------

1. ↑  Provinces of British India
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-03-03. สืบค้นเมื่อ 2017-08-06.
3. ↑
4. ↑  *Indian Information Series, Volumes 4-5*. 1939.

ดูเพิ่ม
-------

* เขตปกครองและมณฑลของบริติชอินเดีย
**เพื่อน...กูรักมึงว่ะ** (อังกฤษ: Bangkok Love Story) เป็นภาพยนตร์ไทยที่ออกฉายในปี พ.ศ. 2550 บทภาพยนตร์และกำกับการแสดงโดย พจน์ อานนท์

เนื้อเรื่อง
-----------

เมฆ เป็นมือปืนที่ใช้ชีวิตอยู่อย่างโดดเดี่ยว เมฆมีแต่เพียงแม่และหมอก น้องชายที่ป่วยเป็นโรคเอดส์ทั้งคู่ จากพ่อเลี้ยง เมฆเป็นมือปืนที่ทำงานไม่เคยพลาดและไม่เคยตั้งคำถามใด ๆ ต่อชีวิต วันหนึ่ง เมฆได้รับคำสั่งให้จับตัว อิฐ นายตำรวจหนุ่มคนหนึ่งมาให้เฮียและท่าน อิฐเป็นคนดีที่ไปล่วงรู้เบื้องหลังการโกงกินของท่าน เมฆปฏิเสธที่จะไม่ฆ่าอิฐตามคำสั่งเฮีย เมฆจึงถูกยิงและถูกพาหนีไปโดยอิฐ ทั้งคู่หลบไปอยู่ในห้องพักบนอาคารตึกสูง ในช่วงเวลาที่ทั้งคู่อยู่ด้วยกัน อิฐไม่ปฏิเสธหัวใจตัวเองว่ารักเมฆ แต่เมฆกลับหลบหนีเขา ทำให้ทราย แฟนสาวของอิฐรู้สึกแปลกในความสัมพันธ์ระหว่างกัน

ต่อมา หมอกต้องไปขายตัวเพื่อหาเงิน อิฐเป็นห่วงเมฆ จึงตามไปถึงที่บ้าน ทรายจึงได้รับรู้เรื่องหมดทุกอย่าง แม่ของเมฆและหมอกก็ผูกคอตาย เมื่อหมดสิ้นแล้วทุกอย่าง เมฆจึงตัดสินใจบุกเดี่ยวไปฆ่าทั้งท่านและเฮีย โดยที่อิฐตามไปทีหลังด้วยความเป็นห่วง

นักแสดง
-------

* รัตนบัลลังก์ โตสวัสดิ์ รับบท เมฆ
* ชัยวัฒน์ ทองแสง รับบท อิฐ
* วีรดิษฐ์ ศรีมาลัย รับบท หมอก
* ฌัชฌา รุจินานนท์ รับบท ทราย
* สุเชาว์ พงษ์วิไล รับบท ท่าน
* ชนประคัลภ์ จันทร์เรือง รับบท เฮีย
* อุทุมพร ศิลาพันธ์ รับบท แม่
* รัชนู บุญชูดวง รับบท เมียเฮีย

เบื้องหลังและการเข้าฉาย
-----------------------

*เพื่อน...กูรักมึงว่ะ* เป็นภาพยนตร์รัก-ดราม่าของไทยเรื่องแรก ๆ ที่กล่าวถึงชีวิตรักของเกย์ และประชาสัมพันธ์อย่างโจ่งแจ้งว่าเป็นภาพยนตร์เกี่ยวกับชายรักร่วมเพศ

ภาพยนตร์ได้รับคัดเลือกไปฉายในเทศกาลภาพยนตร์ผู้สร้างอิสระ บรัสเซลส์ ประเทศเบลเยียม ครั้งที่ 34 (Brussels International Independent Film Festival) และได้รับรางวัลสูงสุด (The Grand Award in all Categories)  และได้รับเลือกเป็นภาพยนตร์เปิดเทศกาลภาพยนตร์เกย์และเลสเบียน ที่ฮ่องกง บริษัทผู้จัดจำหน่ายมีโครงการจะนำภาพยนตร์เรื่องนี้ไปฉายรอบปกติในยุโรป และสหรัฐอเมริกา ในช่วงฤดูร้อนของปี พ.ศ. 2551

เพลงประกอบ​ภาพยนตร์​
--------------------

ชื่อเพลง อยากรู้​แต่ไม่​อยาก​ถาม​

เพลงโดย แคลอรี่ส์ บลาห์ บลาห์

ดนตรีประกอบ​ ไจแอนท์ เวฟ

อ้างอิง
-------

1. ↑  Palmarès - Compétition Internationale, Brussels International Independent Film Festival; retrieved 2007-11-17
2. ↑  TLA touched by 'Bangkok Love Story', Variety; retrieved 2007-11-01
3. ↑  Bangkok Love Story picked up by TLA releasing, Twitchfilm.net; retrieved 2007-11-01

แหล่งข้อมูลอื่น
---------------

* *Bangkok Love Story* ที่อินเทอร์เน็ตมูวีเดตาเบส
* *เพื่อน...กูรักมึงว่ะ (2007)* ที่สยามโซน